วิเคราะห์การเมือง : เกมแกว่งต้องรีบก้าว
เผ่นจากช่องฟรีซ หนีออกจากจุด แช่แข็งไม่มีอะไรซับซ้อนซ่อนเงื่อนมากนัก กรณี เดอะดอน กรณ์ จาติกวณิช ยื่นใบลาออกจากพรรคประชาธิปัตย์ที่อยู่มา 15 ปี ถึงขั้นยอมแลกกับสถานะ ส.ส. สาเหตุคงสั่งสมหลายปัจจัยที่ กรณ์ ประเมินแล้ว อยู่ไม่ได้เหมือนชื่อหนังสือ ผู้ชาย ผู้ไม่แพ้ ร่ายประวัติตัวเองเมื่อพลังทะเยอทะยาน บินสูง ย่อมไม่ยอมถูก กดต่ำถอดรหัสแปลความจากที่ จุรินทร์ ลักษณวิศิษฏ์ หัวหน้าพรรคประชาธิปัตย์ ที่มองเป็นแค่เรื่องธรรมดาของคนเข้า-คนออก ส่วนทีมเศรษฐกิจที่ดึงคนรุ่นใหม่เข้ามา เพื่อให้ทันต่อ ความเปลี่ยนแปลงบทบาท กรณ์ ดีกรี ขุนคลัง มาแล้ว ถูกบอนไซไร้ที่ยืน ต้อง โกเว้นต์ กรณ์ ขออำลาแล้วอันที่จริงก็ไม่ใช่แค่รายการนี้คิวเดียว เพราะเรื่องมันสั่งสม หลังจากที่กรณ์ผ่านจุดพีกในพรรค ขึ้นนั่งแท่น รมว.คลัง แม่ทัพเศรษฐกิจรัฐบาล อภิสิทธิ์ เวชชาชีวะ อดีตนายกฯ จากนั้นกราฟก็ค่อยๆดิ่งลงแม้จะพยายามพุ่งทะยานหลายหนก็รีบาวด์ไม่สำเร็จ เช่นคราวมีชื่อติดโผตัวเต็งลงชิงเก้าอี้ผู้ว่าฯ กทม. แต่สุดท้ายโผพลิก คนเดิม คัมแบ็กพร้อม ของหนัก ทำ กรณ์ อกหัก ดูซีรีส์ เพื่อนรักหักเหลี่ยมโหด ไม่สนุกขณะที่สัมพันธภาพกับผู้มากบารมี รุ่นอาวุโสในค่ายที่เจ้าตัวอ่านทางก็รู้ ไม่หนุนส่วน อภิสิทธิ์ ที่ถึงแม้เป็น เพื่อน แต่อีกทางก็เป็น คู่แข่งขัน กันในทีเพราะหากไล่เรียงตั้งแต่วัยเด็ก ทั้งชาติตระกูล การศึกษา วัดดีกรีกันตั้งแต่ในไทยยันอังกฤษ ไปจนกิจกรรม-กีฬา ฝ่ายหนึ่งนักฟุตบอล-อีกฝ่ายนักกีฬาเรือพาย เชือดเฉือนกันตลอด จนกระทั่งเติบโตแยกไปสร้างดาวคนละดวง ฝ่ายหนึ่งนักการเมืองอาชีพ อีกฝ่ายวาณิชธนกิจระดับ พ่อมด แวดวงตลาดเงินตลาดทุนจนมาบรรจบพบกันอีกครั้งที่พรรคประชาธิปัตย์กลับมาที่สถานการณ์ของกรณ์ ช่วงหลังลงจากเก้าอี้ขุนคลัง ดูเหมือนจะห่างจากต้นสังกัด ถอยไปสร้างที่ทางตัวเองมาพักใหญ่ ทั้งบทผู้นำสมานฉันท์ ดีลแกนนำสีเสื้อช่วงวิกฤติการเมือง หนุนเกษตรพรีเมียม ผุดโมเดลทำไร่ทำสวนที่สระบุรี กระทั่งจัดติวภาษา ฯลฯกรณ์ หาเวทีเล่น ปั้นฝันของตัวเองอีกครั้งหลังการเลือกตั้งล่าสุด มีกระแสข่าว หล่อโย่ง เริ่มขยับ ทั้งการแยกไปตั้งพรรคกับ อรรถวิชช์ สุวรรณภักดี มีชื่อผู้บริหารสายการบินโลว์คอสต์ นักธุรกิจร่วมวง ตั้งกลุ่ม ไทยมูฟวันนี้กับคำถามเส้นทางเดินของกรณ์จะไปที่จุดใด จะเล่นเกมยาวเปิดค่ายตั้งพรรค รอกวาดต้อนรายการยุบพรรคสีส้ม จะลงสมัครเก้าอี้ผู้ว่าฯ กทม. หรือยิงตรงเข้าไปร่วมทีมขั้วอำนาจรัฐบาลพลังประชารัฐแต่ทั้งหมดเรียกว่า กรณ์ แต่งตัวพร้อม ทั้งด้วยฐานสนับสนุนแน่นปึ้ก ทั้งเครือญาติตระกูลใหญ่ สยายปีกคุมหลากธุรกิจของเมืองไทย ไปจนกระทั่ง 15 ปีที่สั่งสมสายสัมพันธ์ คอนเนกชัน นอกจากใน ปชป.กรณ์ คลิกต่อติดได้ทุกขั้ว ไม่ว่าจะเพื่อไทย-ภูมิใจไทย ที่เคยสร้างปรากฏการณ์ บิ๊กดีลหลากสี ฟ้า-แดง-เหลือง-น้ำเงิน ในมหกรรมบิ๊กโปรเจกต์ด้านสื่อสารเทคโนโลยีหรือกับขั้วอำนาจปัจจุบัน นอกจาก ดร.สมคิด จาตุศรีพิทักษ์ รองนายกฯ ที่เชื่อมต่อไว้ ยังมี ร.อ.ธรรมนัส พรหมเผ่า รมช.เกษตรฯ อดีต เสือกองสลากฯ ที่เคยถูกโยงสัมพันธ์ลึกธุรกิจกับกรณ์กระทั่งบิ๊กท็อปบูต ผู้จัดการรัฐบาลวีไอพี ที่มีบทบาททางลับ ทั้งฟอร์มรัฐบาล ล่าสุดบิ๊กดีล พีระพันธุ์ สาลีรัฐวิภาค กระทั่งการขยับของ ลุงกำนัน ในเกมสลายสีฟ้า ล่าสุดถูกจับตา เงา เบื้องหลัง อีเวนต์เชียร์ลุงสายบิ๊กลายพราง ช่องเชื่อมต่อของ กรณ์ ก็ใช่จะไม่มีนาทีนี้ทุกฝ่ายประเมินแล้ว กรณ์ ไปต่อ แน่ เพียงแต่จะไปหยุดที่สถานีไหน ตำแหน่งใด ก่อนทะยานบินสูงอีกครั้ง บนเป้าหมายที่ไม่ต่างจากเพื่อนรักเพื่อนขันแข่งในสถานการณ์การเมืองที่ยังไม่นิ่ง เริ่มมีสารพัดสูตรการเมืองถูกโยนออกมา ไม่ว่าจะเป็นการตั้งรัฐบาล 2 ขั้วใหญ่ ให้ แต้มท่วม มีเสถียรภาพ ที่สำคัญเขี่ยทิ้ง ประเภทค่าย รัฐอิสระ-จอมรื้อจอมทุบกระทั่งสูตรเปลี่ยนหัวที่บิ๊ก ทบ.ต้องออกมาปฏิเสธ ไม่สน เมื่อปลายปี และล่าสุดที่เริ่มพูดกันถึงแนวทาง ต่ออายุข้าราชการ เข้าทาง แผน ขึงยาว และอีกทางช่วยประกันความเหนียวเก้าอี้ผู้นำของ บิ๊กตู่เรียกว่าโยงห้วงเวลาที่ กรณ์ เลือกขยับ ดิ้นหนีจากช่อง แช่แข็ง คัมแบ็กกลับมาเป็นอีกผู้เล่นโดดเด่นบนสถานการณ์ที่กระดานเกมอำนาจบ้านเมืองยังแกว่ง.ทีมข่าวการเมือง
ไม่มีอะไรซับซ้อนซ่อนเงื่อนมากนัก กรณี เดอะดอน กรณ์ จาติกวณิช ยื่นใบลาออกจากพรรคประชาธิปัตย์ที่อยู่มา 15 ปี ถึงขั้นยอมแลกกับสถานะ ส.ส. สาเหตุคงสั่งสมหลายปัจจัยที่ กรณ์ ประเมินแล้ว
วิเคราะห์การเมือง,ทีมข่าวการเมือง,กรณ์ จาติกวณิช,กรณ์ จาติกวณิช ลาออกพรรคประชาธิปัตย์,พรรคประชาธิปัตย์,จุรินทร์ ลักษณวิศิษฏ์,อภิสิทธิ์ เวชชาชีวะ,ข่าวทั่วไป